**1 Ioan – llythyr am gariad.**

**1 Ioan 4 (19-21)**

*19Dŷn ni'n caru'n gilydd am ei fod e wedi'n caru ni gyntaf.**20 Pwy bynnag sy'n dweud ei fod yn caru Duw ac eto ar yr un pryd yn casáu brawd neu chwaer, mae'n dweud celwydd. Os ydy rhywun ddim yn gallu caru Cristion arall mae'n ei weld, sut mae e'n gallu caru'r Duw dydy e erioed wedi'i weld?**21 Dyma'r gorchymyn mae Duw wedi'i roi i ni: Rhaid i'r sawl sy'n ei garu e, garu ei gyd-Gristnogion hefyd.*

*...........*

Yn ôl Genesis 1:26 fe grëwyd pobl ar lun Duw i fod yn **debyg** iddo. Cariad ydy Duw, a’r ddau orchymyn pwysicaf ydy, *Rwyt i garu'r Arglwydd dy Dduw â'th holl galon, ac â'th holl enaid, â'th holl nerth ac â'th holl feddwl,’ a ‘Rwyt i garu dy gymydog fel rwyt ti'n dy garu dy hun.’” (Luc 10:27) .* Yn syml, mae bywyd ar ei orau yn fywyd sy’n llawn cariad. Derbyn cariad a dangos cariad – a hwnnw’n gariad perffaith sy’n dod oddi wrth Dduw.

Adnod 19: Fe garodd Duw *ni gyntaf.* Mae ‘na hen, hen bennill Cymraeg sy’n dweud,

***Cyn*** *llunio’r byd,* ***cyn*** *lledu’r nefoedd wen,*

***cyn*** *gosod haul na lloer na sêr uwchben,*

***fe drefnwyd ffordd*** *yng nghyngor Tri yn Un*

***i achub*** *gwael, golledig, euog ddyn.*

*(****ni*** *ydy’r gwael golledig euog ddyn).*

Adnod 20: Mae’r neges yn glir ac yn hawdd ei deall! Nid dyma’r tro cyntaf i Ioan ddweud hyn!

Adnod 21: Eto, mae’r neges yn blwmp ac yn blaen: *in your face* ydy’r idiom Saesneg!

O ble ydyn ni’n cael y nerth, yr amynedd a’r awydd i garu ein gilydd? Oddi wrth Dduw. Os nad ydy’r awydd ynon ni - rhaid gweddïo a bydd Duw yn bendithio oherwydd bod caru ein gilydd yn unol â’i ewyllys ef.

**Meddwl mwy**

**Eseia 1: 18 -** Pwy sy’n gwneud hyn yn bosib?

**1 Pedr 4: 8 / Diarhebion 10:12** – Ym mha ffordd mae cariad yn gweithredu’n ymarferol?